cyanic-selkie/wikianc huggingface dataset:
Актау
Спорт
Актау е дом на фудбалскиот клуб ФК Каспиј. Домашен терен на клубот е стадионот Застар кој има капацитет од 5.000 гледачи. Во 2019 година, тие завршија на 2-то место во Првата дивизија на Казахстан и остварија промоција во Премиерлигата на Казахстан, највисоката фудбалска дивизија во Казахстан.
Временска капсула
Во 1967 година луѓето од Актау поставија временска капсула за да испратат порака до идните генерации на полуостровот Мангишлак, вклучувајќи имиња на луѓе кои помогнаа да се изгради градот во пустината. Писмото е ставено во метален цилиндар во триаголна мермерна урна. Капсулата е отворена е во ноември 2017 година. Капсулата се наоѓа во областа 2, наспроти „Казахстанскиот трговски центар“.
Беше организирана церемонија за отворање на капсулата и луѓе од цел Казахстан допатуваа за да присуствуваат. Но церемонијата била откажана откако се дознало дека капсулата недостасувала. Имено поради вршење на градежни работи на таа локација, капсулата била префрлена во друг дел од градот. Но еден од авторите на временската капсула, кој присуствувал на церемонијата и имал копија од пораката која се наоѓала во капсулата, успеал да ја прочита на присутните. Пораката содржела тема на надеж за иднината.
Проект Актау
На 11 септември 2007 година, претседателот Нурсултан Назарбаев го започнал градскиот проект „Актау“ со цел да го развие туризмот и да привлече странски инвестиции. Според проектот требало да се изгради тотално нов град на северозапад од сегашниот град со 4 милиони квадратни метри нови станбени и деловни згради. Стилот на архитектурата би бил изведен од градежното претпријатие на ОАЕ под покровителство на шеикот Абдулах ибн Заид Ал Нахајан. Во август 2013 година, проектот беше откажан.
Проект „Вардарска Долина“
Проектот „Вардарска Долина“ е стратегиски проект на Македонија во енергетскиот сектор. Со овој проект се опфаќа рационално и интегрално користење на водните ресурси, што би требало да доведе до зголемување на водниот и економскиот потенцијал на земјата. Со овој мега проект може да се овозможи до Велес да пловат вистински бродови.
Реката Вардар има уедначен пад на своето корито скоро на целата должина, па затоа е нерационално користењето на водата со помош на деривација. Освен во рамниците, во целото стеснето корито реката ја следи железничката линија Скопје - Гевгелија. Поради тоа, за секој дел на вардарското корито, кој е поволен за изградба на брана, мора претходно да се мисли на изместување на постојната линија. Досега се откриени и проучувани две делници, кои даваат поволни хидрогеолошки и економски услови за изградба на брани: Башино Село кај Велес и Градец кај Удово.... Според тоа, нивото на заезерената вода би се протегало до ЖС „Зелениково“.
Идеја за проектот
Идејата за искористување на водниот потенцијал на реката Вардар, е стара повеќе децении. Кралството Југославија уште во 1932 година побарало од меѓународната заедница да го финансира проектот за изградба на каналот Морава – Вардар – Егејско Море. Со овој проект се предвидува содавање на нов пловен пат кој би бил долг 700 km и преку Дунав на север би бил поврзан со Рајна и со Северното Море, потоа со подунавските земји и Црното Море, како и со сите држави кои излегуваат на Средоземјето, вклучувајќи го тука и Суецкиот Канал, преку кој би се сообраќало практично со целиот Исток. Овој проект не бил прифатен од тогашната Лига на народите во Женева. Според извештаиите на Иво Андриќ, кој бил отправник на работите на Кралството, Комитетот не можел да го усвои проектот затоа што неговата евентуална градба не изгледала ни технички ни економски оправдана.
Разработка на проектот
По Втората светска војна, уште со првиот петогодишен план Македонија била живо заинтересирана за спроведување на проектот „Вардарска долина“.
За проучување и изработување на проектен елаборат за изместувањето на линијата на релацијата Зелениково - Титов Велес, Електростопанската заедница на СР Македонија склучила договор на 25 септември 1963 г. со Заводот за студии, проектирање и надзор на градење на железници на ЈЖ - Белград.
Според планот за реконструкции на железнички лании од I ред на територијата на ЈЖ во кој спаѓа и линијата Скопје - Гевгелија, проектантот морал да проектира линија за брзина од 100 км/ч. Држејќи се на спогодбените и техничките услови, проектантот на фотограметриска ситуација во размер од 1:10000 повлекол на десниот и левиот брег на реката по една основна варијанта и подваријанти со намера да го изнајде најекономичното решение. На првиот дел од станицата Зелениково до влезот во тунелот Пчиња, се повлечени над котата на заезерената вода обете варијанти заедно. Оттука левобрежната варијанта свртува повеќе лево и со тунел долг 1955 m минува низ пчињскиот падиноски брег, а потоа со мост преку заезерената вода на Вардар, преоѓа на левата страна и влегува во новопроектираната станица „Пчиња". Понатаму трасата оди по левиот брег на Вардар преку селото Сопот, па над селото Новачани, потоа покрај Башино Село се развива и се враќа на десниот брег на Вардар нешто јужно од браната и се приклучува на постојната оска на линијата Скопје – Велес. На трасата најголеми објекти се: 13 тунели со вкупна должина од 8.600 m меѓу кои најголем е Новачани со должина од 2.080 m. Покрај голем број пропусти и помали мостови, преку Вардар се предвидени два премина со два големи мостови. Левобрежната варијанта е долга околу 26 km. Нејзината вредност изнесува 12.584.582.000 тогашни динари.
Проектот бил ревидиран на 27 мај 1964 г. кога е прифатена деснобрежната варијанта со извесни забелешки.
За другото избрано место на реката Вардар за подигање брана „Градец" Електростопанската заедница на СР Македонија склучила во 1966 година договор за изработување на инвестиционо-техничка документација со Погонот за студии, проектирање и извршување на инвестиции при ЖТП - Скопје.
Во елаборатот биле изработени две варијанти, обете на десниот брег на реката, скоро паралелно. При проектирањето е водено сметка дека се работи за меѓународна главна линија од I ред. Кај изместената линија се предвидени истите крајни станици Д. Капија и Миравци, а разминувачките Клисура и Јаворица се нешто дислоцирани во зависност од топографскихе измени. Кај сите станици се внесени измени во согласност со рангот на линијата и новите прописи.
На изместените траси се предвидува следниов број поважни вештачки објекти.
Според предмерот и пресметката вкупната вредност на изместувањето на линијата од ст. Демир Капија до ст. Миравци изнесува;
Претпроектите се ревидирани по решението на Електростопанската заедница на СР Македонија (број 1188 од 13 април 1967 г.), кога е усвоена црвената варијанта, а оттука до ст. Миравци зелената варијанта.
За време на владата на Анте Марковиќ, на конкурс за развојни проекти во поранешна Југославија, „Вардарска долина“ добил признание како најперспективен развоен проект.
1994-1999, Француски интерес
По осамостојувањето на Македонија од Југославија, во 1991 година идеја за проектот „Вардарска Долина“ повторно станува актуелна, а во периодот од 1994 до 1999 година, беше започната нејзината реализација од страна на два конзорциума, еден македонски и еден француски.
Македонскиот конзорциум го сочинуваа 16 домашни компании и Владата како рамноправен партнер. Проект-менаџер на конзорциумот „Вардарска Долина“ беше Јордан Ставров, експерт за хидроенергија.
Во францускиот конзорциум, пак, беа вклучени државната француска енергетска компанија ЕДФ и француската фирма ЦНР, која стопанисува систем на хидроцентрали на реката Рона.
До 1999 година двата конзорциума завршиле и со ревизија на целиот проект и било решено француската страна да учествува во инвестицијата со 80 отсто од средствата, а македонската со 20 отсто од средствата.
Пред повеќе години Францускиот конзорциум формиран за изградба на „Вардарската долина“, заради неисплатливост го напуштил проектот. Откажувањето од овој проект од страна на францускиот конзорциум во некои кругови се смета дека е направено од политички причини. Една од можните пречки при реализацијата на проектот би можела да биде Грција, односно користењето на меѓународните води на реката Вардар. Со Грција веќе постои меѓународен договор од времето на поранешна Југославија кој предвидува Македонија да испушта одредено минимално количество на вода. Треба да се има предвид искуството на Бугарија со Грција за текот на реката Струма.
Со проектот предвидено е да се изградат следниве хидроцентрали:
Проектот „Вардарска Долина“ не завршува со македонската граница, туку има можност да продолжи и по текот на Вардар, до нејзиното влевање во Егејско Море, каде што би можеле да се изградат уште 4-5 хидроцентрали.
Со проектот треба да се испланираат и нови траси на делови од автопатот и железничката пруга од Скопје кон Гевгелија, кои треба да се дислоцираат бидејќи ќе бидат поплавени со водата од акумулациите. Од 150 километри железничка пруга, која се наоѓа на овој потег, треба да се дислоцираат 80 километри. Од нив, кај ХЕ „Велес“ треба да се поместат 30 километри пруга, кај ХЕ „Градец“ 20 километри, а кај 10-те мали хидроцентрали помеѓу треба вкупно да се поместат уште 30 километри железничка пруга. Според податоците од Електрани на Македонија само за дислокација на железничката пруга ќе бидат потребни 167 милиони евра. За преместување на автопатот ќе треба да се одвојат уште 50 милиони евра.
Кинескиот интерес во 2011 година
Република Македонија за реализација на проектот потпишала Меморандумот за разбирање со Кинеската меѓународна корпорација за води и електрична енергија (КВЕ) и Кинеската развојна банка (КРБ), со кој се проценува дека изградбата на „Вардарска долина“, би изнесувала околу 1,5 милијарди евра. Владата на Македонија би инвестирала 15%, додека за останатите средства во висина од 85% се планирало да биде подигнат кредит од КРБ. Предвидувањата се дека во рок од 10 до 15 години овој проект ќе биде завршен.
Се проценува дека изградбата на „Вардарска долина“, би изнесувала околу 1,5 милијарди евра.
Кинескиот амбасадор Цуи Џу Мин и претставникот од Кинеската корпорација за управување со води и електрична енергија, Ланг Ју, при потпишувањето на меморандумот посочиле дека проектот „Вардарска Долина“ ќе ја зајакне економската соработка меѓу Кина и Македонија и дека успешното реализирање на проектот ќе го отвори патот за други странски инвеститори.
Понови активности
Во 2016 година, „Електрани на Македонија“ АД склучиле договор со швајцарската консултантска фирма „АФ Консалт“ за изработка на нацрт-студија за енергетскиот проект „Вардарска Долина“. Договорот бил вреден 88.626 евра.
Нуна
Нуна (Nuna) — село во општината Нашелск во Новодвурскиот Округ на Мазовското Војводство, средна Полска.
Во 1992 година во Нуна беше изградена Црква на бл. свештеник Јежи Попјелушко.
Токушима (префектура)
Токушима (јапонски:徳島県; Tokushima-ken) е префектура во Јапонија која се наоѓа на островот Шикоку. Главен град е Токушима.
Оса-копач
Осите-копачи (лат. Sphex) е космополитски род на грабливци од семејството Тенкостомачни оси кои својот плен го убодуваат и парализираат. Постојат над 130 познати видови на вакви оси. Пред да положи јајца, осата спрема „гнездо“ (некои видови гнездото го копаат во земја, а пак други се гнездат во постоечки дупки) и ставаат залихи од фатени инсекти. Пленот го оставаат жив, но парализиран од токсичните материи. Потоа осите ги поставуваат јајцата во вака приготвеното гнездо. Кога осините ларви ќе излезат, тие е хранат со парализираните инсекти.
Добро познат вид на вакви оси е големата златна оса-копач (Sphex ichneumoneus) која живее во Северна Америка. Нејзините млади презимуваат во гнездото. Кога ќе достигнат возраст, осите во себе веќе имаат генетски програмирано поведение и постапки кои се потребни за уште една сезона на изградба на гнездо и нов пород. Во текот на летото една женка гради и до шест гнезда, секое со џебови за јајца. Изградбата и снабдувањето со залихи на гнездото се врши на мошне стереотипен начин, при што секој чекор е строго предодреден.
Кинеска планинска мачка
Кинеската планинска мачка ( Felis bieti ), позната и како кинеска пустинска мачка и кинеска степска мачка, е дива мачка ендемска за западна Кина која е наведена како ранлива на Црвената листа на МСЗП од 2002 година, бидејќи делотворната големина на популацијата може да биде помала од 10.000 зрели мачки за размножување.
Таа била привремено класифицирана како див подвид со името F. silvestris bieti во 2007 година. Таа е призната како валиден вид од 2017 година, бидејќи е морфолошки различна од дивите мачки.
Распространетост
Ареал кинеската планинска мачка е ограничена на една држава. Кина е единственото познато природно подрачје на овој вид.
Баганур
Баганур (Багануур, Мало езеро) — град во Монголија и воедно еден од деветте области во Улан Батор. Оваа област (дистрикт) е поделена на четири супдистрикти.
Баганур всушност е посебен град, сместен на границата помеѓу покраините Тов и Хентиј. Градот бил создаден најпрво како воена база од страна на Советскиот Сојуз. Воедно, денес градот е еден од најиндустриските градови во Монголија и меѓу десетте најголеми градови во Монголија. Во последно време има покренато иницијатива за одделување на градот од административната единица Улан Батор.
Сообраќај
Баганур се наоѓа на Транс-монголската железничка линија, главна линија што ја поврзува Кина со Русија.
Бил Гејтс
Вилијам Хенри Гејтс III (William Henry Gates III; роден на 28 октомври 1955), познат како Бил Гејтс — американски стопанственик и микрокомпјутерски пионер. Тој, заедно со други, го има напишано оригиналниот Altair BASIC толкувач за Altair 8800 (првиот комерцијално успешен личен сметач). Тој, заедно со Пол Ален ја имаат ко-основано Мајкрософт-корпорацијата и моментално е нејзин директор и главен софтвер архитект. Според списанието Форбс, Бил Гејтс е третиот најбогат човек на светот. Тој живее на езерото Вашингтон, во Медина, Вашингтон, во една од најскапите куќи на светот, проценета на 125 милиони долари.
Резиме
Бил Гејтс е основачот на Microsoft заедно со Пол Ален и еден од највлијателните луѓе во информатичката индустрија. Уште се занимава со инвестирање, филантропија и пишување. Во Микрософт работи како генерален директор, и сè уште поседува најголем дел од акциите со 6.4%. Има напишано повеќе книги, додека во периодот од 1995 година па сè до 2009 со исклучок на 2008та кога бил трет. Бил Гејтс е еден од пионирите на индустријата за лични сметачи и најпознатиот меѓу нив. Повеќепати бил обвинуван и суден заради неговите бизнис тактики кои се сметале за не компетитивни. Подоцна тој донира огромни количини пари на разни организации за добротворни цели и програми за научни истражувања преку Bill & Melinda Gates Foundation.
Основни биографски податоци
Бил Гејтс, е роден во Seatle, Washington како дете на William Henry Gates sr. и Mary Maxwell Gates. Роден е на 28 октомври 1955 година. Тие имале англиско - германско и шкотско-ирско потекло. Тој бил четвртиот член во семејството што го носел името William Henry, и бил наречен трети (III) затоа што татко му бил наречен втори(II). Неговото семејство планирало тој да студира право, по патеката на неговите родители. Бил поблизок со неговата мајка, која својата започната кариера како наставничка ја свртела кон раснење на своите деца.
Додека учел таму во школото со помош на донација била обезбедена машина на која тој го напишал првиот програм. Тој програм овозможувал познатата игра tic-tac-toe да се игра против компјутерот. Фасциниран од начинот на кој оваа машина ги извршувала кодовите бил ослободен од часовите по математика за да ја задоволи својата љубопитност околу програмирањето. Откако се потрошила донацијата Бил заедно со неколку други студенти поминувале голем дел од времето на DEC PDP миникомпјутерите. Еден од тие системи бил и PDP 10 којшто забранил пристап на 4 студенти од Lakeside School. Тоа биле Бил Гејтс,, Рик Вејланд и Кент Еванс. Причината била злоупотреба на програмски грешки за да обезбедат повеќе време на тие компјутери.
Откако завршил во Lakeside School, постигнал 1590 од 1600 бода на SAT(вид на покагање матура), и се запишал на Харвард во 1973. Иако планирал да започне кариера на правник, сепак на Харвард тој повеќе време поминувал на компјутер отколку на друго место. Сепак успевал со неколку часа учење малку спиење да биде солиден студент. Во 1974та со Пол Ален решиле да се обидат да основаат компјутерска софтверска компанија.
Бил Гејтс се оженил на први јануари 1994 со сопругата Мелинда. Таа имала 33 години, а тој имал 42 години. Имаат три деца, Џенифер Катарина(1996), Рори Џон(1999) и Фиби Адел(2002). Нивниот имот кој се протега на 6100 метри квадратни, во чијашто близина се наоѓа 18 метарски базен е опремен со подводен музички систем. Во своја приватна сопственост поседува неколку записи на Леонардо да Винчи за кои потрошил преку 30 милиони долари.
Творештво
Бил Гејтс има создадено многу програми и некој од најпознатите оперативни системи. На почетокот со Пол Ален прилагодувале програми за работа со одредени компјутери, но по основањето на Мајкрософот започнале со свои творби. Првиот оперативен систем бил MS-DOS. Потоа во 1985 година следувал Windows. За него се создале и Microsoft Office Suite,т.е. анцелариските алатки:Word, Excel, Powerpoint како и Internet Explorer. Оттогаш Windows и неговите помошни програми и алатки напредуваат и се надградуваат. Во 2000 година со неговата сопргуга Мелинда Гејтс ја основаат "Фондацијата на Бил и Мелинда Гејтс" преку која имаат донирано околу 28 билиони долари. Бил Гејтс има напишано и две книги: "The Road Ahead"(1995) и "Business @ the Speed of Thought". Се има појавено и во два филма: "Waiting For Superman" и "Pirates of Silicon Valley".
Microsoft
Првиот проект на Пол Ален и Бил Гејтс бил Altair Basic. Откако му завршил договорот Пол Ален со MITS го дал името на компанијата Micro-Soft. Како независни тие продолжиле да равиваат софтвер за различни системи. Тогаш, на први јануари 1979 година го преместиле седиштето во Албукерки. Овој период го има одбележано писмото на Бил Гејтс до луѓето чие хоби биле компјутерите. После еден проток на оперативниот систем тој станал многу популарен кај нив. Тој напишал писмо во кое им се обратил и велело дека доколку тие не сакаат да платат за софтверот кој го користат бидејќи "го спречуваат добриот софтвер да биде напишан". Ова писмо не наишло на одобрување кај нив. Следен проект бил првиот оперативен систем кој компанијата го пуштила во продажба, Microsoft-овата варијација на Unix наречена Xenix. Првиот Word текстуален едитор се појавил на Xenix. Следен бил DOS, оперативниот систем кој ја донел славата на Microsoft. Тој бил откупен за 50 000 долари пред да се прилагоди за IBM. IBM го побарале изворниот код, но Гејтс не се согласил што му дозволило на Microsoft да го лиценцира софтверот на кого и да посака. Наскоро бил изнесен нов софтвер Softcard, што му овозможило на Microsoft BASIC да функционира и на Apple II. Во 1983та година нивниот софтвер зафаќал повеќе од 30% од софтверот на продажба во Европа и Азија. DOS се испопуларизирал најмногу со домашниот компјутерски систем на Microsoft наречен MSX-DOS. Во 1985 во продажба бил пуштен Microsoft Windows ( Windows 1.0 ) кој е првиот Windows. Тој бил графичка екстензија на MS-DOS.
Во меѓувреме бил исфрлен пакетот Microsoft Works интегриран програм за канцелариски работи во кој обично се наоѓал текстуален едитор, работна тетратка и база на податоци и други апликации. Microsoft бил популарен до 1988та кога Microsoft Оffice бил исфрлен на пазарот и станал најуспешен канцелариски пакет со апликации. Во 1990 година бил пуштен во продажба Windows 3.0. Тој бил првиот оперативен систем на Microsoft со графички интерфејс. Потоа во 1992 следувал Windows 3.1, потоа во 1995 Windows 1995, во 1998та следувал Windows 1998. Во 2000 година освен што следувал следниот Windows 2000 исто така завршило и првото судење на Microsoft за некомпетитивна конкуренција. 2001та го донела и Windows XP, производот кој е веројатно најпознат на Microsoft и Office XP којшто исто така има одиграно голема улога во развивањето на оперативните системи и нивните апликации.
Охрабрени влегле и во бизнисот со конзоли пласирајќи го својот Xbox на пазарот, на почетокот тешко борејќи се со доминантниот Play Station 2, но подоцна станувајќи рамноправна конкуренција.
До 2007та Windows XP не добиваше следбеник, но апликациите кој ја помагаа работата со него се размножуваа навистина брзо. Во 2007та излегла многу очекуваната Windows Vista, заедно со Microsoft Office 2007. Последен е Windows 10.Овој оперативен систем е најнов, а со тоа и секако најнапреден. 2011та година Microsoft ги откупија Skype Communications за 8.5 билиони долари. Се сметал за вербално борбелив(информации од луѓе кои работеле за него и ја имале честа да го запознаат), и било познато дека многу се лутел кога некој не е достапен на неговиот телефон или пак не одговара. Исто така на состаноците знаел да биде сарксастичен и ако мислел дека некоја идеја е глупава не го криел своето мислење.
Филантропија
Во 1994 година Бил Гејтс ја основа William H. Gates Foundation. Таа функционирала сè до 2000 година кога со неговата сопруга искомбинирале 3 семејни фондации во новата Bill & Melinda Gates Foundation која е најголемата транспарентна добротворна организација во светот.
Дарежливото и љубезно донирање од страна на Дејвид Рокафелер, се смета дека има најголемо влијание за поттикнување на желбата за донирање во добротворни цели кај Бил Гејтс. Тој и неговиот татко повеќепати се сретнале со Рокафелер, при што се фокусирале на помагање на оние делови кој се најзапоставени од страна на владите и нивните организации. Од 2007та година до 2011та фондацијата на Бил Гејтс и неговата сопруга има донирано околу 28 билиони долари во добротворни цели, како дел од нивниот план да дадат 95% од нивното богатство. Фондацијата била критикувана повеќепати за несовесно инвестирање, односно донирање во фабрики кои не се грижат за човековата околина(преголемо загадување, фармацевтски компани што не тргуваат во државите во развој), но сето ова се променило во 2007 година. Тој и неговата жена биле наградени со орденот од редот на ацтечкиот орел од мексиканската влада за нивната филантропска работа низ светот.
Тотори (префектура)
Тотори (јапонски:鳥取県; Tottori-ken) е префектура во Јапонија која се наоѓа во регионот Чугоку на островот Хоншу. Главен град е Тотори.
Бил Гејтс
Богатство и слава
Со самото појавување на Microsoft на пазарот за информатичка технологија богатството на Бил Гејтс тргнало по растечка линија која никогаш не ја сменила насоката. Во 1987 година официјално станал билионер според магазинот Форбс. Бил сè уште немал наполнето ни 32 години. Станал најмладиот билионер кој тоа го постигнал сам и со свој труд. Таа година тежел 1.25 билиони долари. Подоцна Тајм магазинот го класифицирал меѓу 100те највлијателни луѓе на 20 век, како и еден од 100те највлијателни луѓе за 2004,2005 и 2006 година. Во 2006 година бил изгласан како 6-ти на листата "Херои на Нашето Време", но првото место на списокот на еден медиум го однел во 1998 на листата "Топ 50 сајбер елита". 2011та ја помина како 5-ти најмоќен човек на планетава според Форбс магазинот. Во 1991та година владата на Соединетите Американски Држави се посомнеавала во Microsoft дека држи монопол на американскиот пазар. Истражувањето траело до 1993 година. Следната година одделот за правда на владата на САД поднела тужба против Microsoft. Сепак судењето започнало дури во 1998та година. Било донесено решение Microsoft да биде поделен на два дела, еден за производство на оперативниот систем, и друг за останатиот софтвер. Но сепак сето тоа завршило во 2007та година.
Бил Гејтс бил обвинет и во Европа од слични причини, но ова завршило со најголемата казна во историјата голема дури 497 милиони евра.
Ad hominem
Ad hominem (ад хоминем, од лат.: „кон/против човекот“ или „кон/против личноста“ ), кратко за argumentum ad hominem (аргумент кон човекот) е грешка во логиката, реториката и критичното мислење во која аргументот е одбиен врз основа на некои ирелевантни факти во врска со лицето кое го презентира аргументот. Вообичаено се класифицира како неформална логичка грешка и попрецизно - како ирелевантност, која го завртува вниманието на противникот и публиката од темата на спорот, и ги насочува кон личните квалитети на противникот.
Некои автори разликуваат различни подвидови на логички заблуди: ad personam ("кон личноста") - лични напади, се состојат во критика или навреда на противникот; ad hominem circumstantiae - објаснување на гледната точка на противникот со заобиколување на околностите и други.
Ad feminam се користи во обид да се порази аргумент на жена со свои лични размислувања и чувства за жените, особено предрасуди против нив. Еден пример би бил одговорот "Дали е тоа време од месецот?". Терминот најчесто се користи во оваа смисла во феминистичката филозофија, за да се напоменат системски тенденции да се дискредитираат мислењата на жените.
Латинскиот зборот homo има родово неутрално значење на "човечко суштество", "лице". Спротивно на тоа, ad feminam е родово специфичен и се користи за да се опишат напади врз жените како жени или затоа што се жени.
Чешма (Росоман)
Чешма — археолошко наоѓалиште во кавадаречкото село Росоман, Општина Росоман. Претставува осамен наод од римско време.
На јужниот раб на селото, во непосредната близина на осумгодиш ното училиште е откриена масивна мермерна плоча со релјефна претстава на Тракиски коњаник. Плочата се чува во Музејот и галерија во Кавадарци.
Пирин (село)
Пирин  — село во Светиврачко, Пиринска Македонија, денес во општината Свети Врач на Благоевградската област, југозападна Бугарија.
Османлиско Царство
Селото Пирин е едно од најголемите центри на средновековна црна металургија во Мрвачко. Во селото работеле околу 30 ковачи. Добиените дела главно биле дистрибуирани на пазарите во Серско.
Во текот на 19 век, селото е чисто македонско, и припаѓало на Демирхисарската каза. Во „Етнографија на Адријанопол, Монастир и Салоника“ се вели дека во 1873 г. селото Пирин се состоело од 120 семејства и 410 Македонци. Црквата „Св. Никола“ била изградена во 1885 година.
Во 1891 година Георги Стрезов за селото напишал:
Во периодот од 1896-1900 година селото паднало под влијание на Бугарската егзархија. Според статистиката на Васил К’нчов („Македонија. Етнографија и статистика“) во 1900 година селото имало 1295 жители, од кои 45 Власи и 1250 Македонци.
Во времето на Илинденското востание во 1903 година, во регионот се воделе неколку битки помеѓу востаниците и турските сили. На 1 септември 1903 година кај Пирин се одвила битката на Пирин Според податоците на секретарот на егзархијата Димитар Мишев („La Macédoine et sa Population Chrétienne“) во 1905 година во селото живееле 1280 Македонци под врховенството на Бугарската егзархија. Во селото имало едно основно училиште со 1 учител и 38 ученици.
По избувнувањето на Балканските војни во 1912 година, 8 лица од селото биле доброволци во Македонско-одринските доброволни чети.
Бугарија
==Население ==
Паулиново
Паулиново (Paulinowo) — село во општината Нашелск во Новодвурскиот Округ на Мазовското Војводство, средна Полска.
Кристијан Циге
Кристијан Циге (роден на година) — поранешен германски фудбалер и моментално главен тренер на Пинцгау.
Како одбранбен играч, тој ја започнал својата играчка кариера во Баерн Минхен, каде освоил две титули во Бундеслигата и еден Куп на УЕФА пред да се пресели во Милан, освојувајќи го <i id="mwGg">скудето</i>. Во 1999 година, тој се приклучил на Мидлсбро од англиската Премиер лига, каде што бил избран за играч на годината на клубот во неговата единствена сезона. Една година подоцна, тој се приклучил на Ливерпул и бил дел од тимот кој освоил тројна круна во Купот на фудбалската лига, ФА Купот и Купот на УЕФА во 2000-01. Во 2001 година, тој се преселил во Тотенхем Хотспар, пред да ја заврши кариерата назад во Германија во Борусија Менхенгладбах.
Со германската репрезентација, Циге го освоил Евро 1996 и завршил како вицешампион на Светското првенство во фудбал во 2002 година. Тој исто така ја претставувал земјата на Евро 2000, Евро 2004 и Светското првенство 1998 година. Офанзивниот лев бек се сметал за специјалист за мртва топка.
Клупска кариера
Тој го направил своето деби за Ливерпул во победата од 3–2 на домашен терен над Манчестер Сити на 9 септември 2000 година, заменувајќи го Стивен Џерард во второто полувреме. Комбинација од повреди на коленото и подобрување на формата на Џејми Карагер, значело дека тој бил префрлен во Тотенхем Хотспур на крајот од таа сезона. Тој постигнал два гола за време на неговиот престој во Ливерпул; против Лидс во лигата и Стоук во Лига купот. Циге, исто така, придонел за нивната тројна титула во сезоната 2000-01. Тој влегол како замена во продолженијата во финалето на фудбалската лига во 2001 година и постигнал пенал во престрелката кога Ливерпул го совладал Бирмингем Сити, но тој не бил дел од составите на деновите на натпреварот ниту за финалето на ФА Купот 2001 ниту за финалето на Купот на УЕФА во 2001 година.
На 14 март 2002 година, Ливерпул бил казнет со 20.000 фунти од Фудбалската асоцијација за незаконски пристап кон Циге кога тој бил во Мидлсбро. Самиот играч бил казнет со 10.000 фунти. Додека бил во Спарс тој постигнал гол во финалето на Купот на фудбалската лига во 2002 година, но завршил на поразената страна. Меѓутоа, во тоа време проблемите со повредите на ескалирале, а до 2004 година неговиот договор бил раскинат со заедничка согласност за да може да се врати во Германија.
Циге се вратил во Германија во Борусија Менхенгладбах во јуни 2004 година, но го објавил своето пензионирање во октомври 2005 година, бидејќи не играл од претходниот декември поради постојана повреда на глуждот.
Меѓународна кариера
Циге одиграл 72 натпревари за Германија, постигнувајќи девет гола. Освен победата на Евро 96, тој исто така играл за својата земја на Светските првенства во 1998 и 2002 година (за време на кои го одиграл последниот натпревар), како и Евро 2000 (член на Евро 2004, но не настапил). Циге првично не бил именуван во тимот на Руди Фелер за Евро 2004, но потоа бил повикан по повредата на Кристијан Ран.
Борусија Менхенгладбах
По пензионирањето како играч, Циге ја зел својата диплома од УЕФА за тренер. Во 2006 година, тој се преселил во тренерската работа со неговиот последен професионален клуб, Борусија Менхенгладбах, каде што бил именуван за менаџер на тимот до 17 години на клубот, наследувајќи го Томас Шумахер. Во 2006–07 година, тимот победил десет од седумнаесет натпревари со Циге на чело кога, во март 2007 година, му била доделена улогата на директор во клубот, како замена за Питер Пандер. Во моментот на неговото назначување, на десет натпревари до крајот на сезоната, Борусија Менхенгладбах била на дното во Бундеслигата, со пет бода од зоната на испаѓање. На 5 октомври 2008 година, Циге го разрешил Јос Лухукај и станал привремен менаџер. Привремената работа траела до 18 октомври 2008 година кога Ханс Мајер станал нов постојан менаџер. На 15 декември 2008 година Циге ја напуштил Борусија Менхенгладбах.
Арминија и Германија
На 26 мај 2010 година, Циге потпишал договор како менаџер на Арминија Билефелд. Сепак, неговата менаџерска кариера започнала со слаб почеток со Арминија Билефелд со само три бода од една победа од осум натпревари, најлошиот почеток на сезоната на Арминија Билефелд во последните дваесет и три години. Циге бил ослободен од функцијата менаџер на Арминија Билефелд на 6 ноември 2010 година по поразот со 2-0 против Аугсбург.
Од април 2011 година, Циге работел за ДФБ. Тој прво бил тренер на Германија за играчи до 19 години, а во август истата година и на играчите до 18 години. Договорот на Циге не бил обновен. Неговиот договор истекол во летото 2014 година
Унтерхахинг
Циге стана главен тренер на Унтерхахинг на 20 март 2014 година. Дебито на Циге било нерешено 1–1 против РБ Лајпциг. Тој поднел оставка на 25 март 2015 година. Неговиот последен натпревар бил поразот со 2-1 од Штутгартер Кикерс на 21 март 2015 година На 30 ноември 2015 година, потпишал со Атлетико Балеарес од Сегунда Дивизион Б како главен тренер.
Клупски
Бајерн Минхен
Милан
Ливерпул
Ќуровец (Росоман)
На 500 м западно од селото, на простор од околу 1 хектар, по површините на нивите се среќаваат фрагменти од керамички садови, питоси, покривни ќерамиди и градежен камен.
Црква Св. Роч во Замарск
Црква посветена на Свети Роч во Замарск - историска дрвена парохиска црква на парохијата Роча во центарот на Замарск. Изградена во 1731 година, со кула од крајот на XVI век
Црквата се наоѓа на дрвената архитектонска трага на шлеската покраина во јамката Пшчина.
Црква „Св. Ѓорѓи“ - Чохалари
Црквата претставува трикорабна базилика типична за своето време. Според натписот над југоисточниот носач, изградена е во 1856 г. Храмот е живописан и на иконостасот има икони од XIX век.
По Младотурската револуција во 1909 г. егзархистичките жители на Чохалари испратиле телеграма до Отоманскиот парламент со молба да им се даде делот од селското училиште кое им припаѓа, како и пристап до црквата направена со парите на сите селани, која во стариот режим им била дадена исклучиво на 19 патријаршистички семејства.
Црквата е прогласена за историски споменик на 25 октомври 1994 г.
Тојама (префектура)
Тојама (јапонски:富山県; Toyama-ken) е префектура во Јапонија која се наоѓа во регионот Чибу на островот Хоншу. Главен град е Тојама.
Наш весник
Наш весник – поранешен локален весник во Социјалистичка Федеративна Република Југославија и подоцна во Република Македонија. Првично бил весник што излегувал на месечна база, а подоцна заради големиот интерес, почнал да се издава двапати месечно. Од април 1970 година бил издаван неделно, секој петок, а од 1971 година станал официјално гласило на локалната власт во Куманово. Во 1989 година преминал во надлежност на Собранието на Македонија.
Владата финансиски го поддржувала весникот. Во 2018 година, директорот на локалната библиотека Тане Георгиевски во Куманово објавил дека весникот ќе биде дигитализиран и достапен за читање во библиотеката.
Пјаново-Баргли
Пјаново-Баргли (Pianowo-Bargły) — село во општината Нашелск во Новодвурскиот Округ на Мазовското Војводство, средна Полска.
Финансиски центар Пинг Ан
Меѓународен финансиски центар Пинг Ан (познат и како Пинг Ан ИФЦ) (кинески: 平安国际金融中心) е 115-спратен, 599-метарски облакодер во Шенџен, Гуангдунг. Зградата била нарачана од Пинг Ан Осигурување и дизајнирана од американската архитектонска фирма Kohn Pedersen Fox Associates. Била завршена во 2017 година, станувајќи највисоката зграда во Шенџен, 2-рата највисока зграда во Кина и 4-тата највисока зграда во светот. Исто така, го срушила рекордот за највисока опсерваторија во зграда на 562.2 метри.
Напредок
Зградата се наоѓа во рамките на Централната деловна област на Шенџен во Футијан. Плацот од 18 931 квадратни метри бил купен од Пинг Ан Групација преку аукција по цена од 1,6568 милијарди јени на 6 ноември 2007 година. Дизајнирањето на зградата започнало во 2008 година со Kohn Pedersen Fox Associates кои го обезбедиле архитектонскиот дизајн, а Thornton Tomasetti го обезбедиле структурниот дизајн. Нејзиниот камен темелник бил поставен на 29 август 2009 година, а изградбата започнала во ноември истата година. China Construction First Building Group била ангажирана како генерален изведувач за изградба на зградата.
На 15 март 2013 година, градежниот процес бил привремено запрен, поради сомневање за употреба на бетон направен со необработен морски песок, што можел да ја кородира челичната конструкција. По тестирањето на примерокот, продолжила изградбата на зградата.
Утрото на 15 јули 2014 година, при подигнување на челичен столб во должина од 10 метри, облакодерот надминал 443,8 метри во висина, надминувајќи ја кулата KK100 и станал највисоката зграда во Шенџен.
Зградата се издигнала на 30 април 2015 година и станала вториот највисок облакодер во Кина на висина од 599 метри. Првичниот план бил да се додаде антена долга 60 метри над зградата за да се надмине Шангајската кула и да стане највисоката зграда во Кина. Сепак, во февруари 2015 година било одлучено антената да не се постави на врвот на кулата поради можноста да им попречува на авионските летови.
Одлики
Зградата содржи канцелариски, хотелски и малопродажни простории, конференциски центар и луксузен трговски центар. На катот 116 се наоѓа опсерваторија именувана како Слободно небо. Како што сугерира нејзиното име, таа е исто така седиште на Пинг Ан Осигурување. Дизајнот на зградата бил наменет да биде уникатен и елегантен и да ја претставува историјата и достигнувањата на главниот закупец. Фасадата од не'рѓосувачки челик, тешка приближно 1.700 метрички тони, обезбедува модерен дизајн на зградата.
Зградата има вкупна површина од 378.600 квадратни метри. Кулата од 115 ката има сооднос ширина-висина од 1:10 и исто така има приземје од 11 ката. Вклучувајќи го приземјето, зградата има површина од 495.520 квадратни метри. Подрумот со пет нивоа додава уште 90.000 квадратни метри површина. Кулата од 620.000 метрички тони има осум главни столбови кои ја формираат структурата. Димензиите на столбовите се движат од приближно 6 на 3,2 м на најниско ниво до 2,9 на 1,4 м на врвот на кулата.
Лифтови
Меѓународниот финансиски центар „Пинг Ан“ е опремен со 33 двоспратни лифтови, кои се движат со брзини до 10 метри во секунда.
Обиди за искачување
Потоа, структурата била искачена за време на Кинеската Нова година на 19 февруари 2015 година од двајца руски и украински урбани истражувачи, Вадим Махоров и Виталиј Раскалов од Ontheroofs, кои се искачиле на кран над кулата во изградба и го документирале нивното искачување со видео и фотографии.
Фаза 2
Втората зграда од проектот, 290-метарски, 47-спратен облакодер познат како Јужна кула, била завршена. Изградбата започнала во април 2014 година и се отворила во 2018/19. Комплексот вклучува хотел „Парк Хајат“ со 5 ѕвезди, планиран малопродажен мост што ги поврзува двата облакодери од нивоата 3 до 6.
Киевски академски театар на драмата и комедијата
Киевскиот академски театар на драмата и комедијата (украински: Київський академічний театр драми і комедії) е театар кој се наоѓа во Киев, Украина. Театрот има претстави на руски и украински јазик.
Театрот бил основан во 1970-тите години.
Поленица
Поленица — село во Општина Свети Врач.
Претседател на Перу
Претседателот на Перу (Presidente del Perú), службено Претседател на Република Перу (Presidente de la República del Perú), е шеф на државата и шеф на владата на Перу, кој исто така ја претсавува државата на меѓународен план.
Регулатива
Претседателот се избира за мандат од 5 години, без можност да се кандидира за втор мандат веднаш штом истече актуелниот. Поранешен претседател може повторно да се кандидира откако после него ќе има барем еден истечен мандат од друг претседател. Промената на владата се одвива на 28 јули, ден на независноста на Перу.
Според уставот на Перу од 1993 година, позицијата може да остане празна во случај:
Историја
Во текот на своите 190 години независност, Перу била управуван од воените водачи кои им ја дале независноста на државата, водачите на Тихоокеанската војна, претставници на аристократијата и демократски избрани водачи. Веднаш по независноста на државата, оваа позиција се нарекувала Заштитник на Перу (кога владеел Хосе де Сан Мартин), а подоцна се нарекувала и Врховен заштитник на Перу (за време на владеењето на Андрес де Санта Крус). Оттогаш се нарекува само претседател на Перу.
Протекторат Перу (1821–1822)
Протекторатот Перу постоел од 3 август 1821 година до 20 септември 1822.
Република Перу (1821/1822–1836)
Републиката била објавена на 28 јули 1821 година, но конституирана била на 20 септември 1822. Оваа република опстојувала до 11 август 1836 година.
Перуанско-боливиска Конфедерација (1836–1839)
Јужниот дел на Перу во 1836 година прогласил независност и ја објавил Република Јужно Перу, а северниот дел станал Република Северно Перу. Двете држави заедно со Боливија се соединиле и ја формирале новата држава Перуанско-боливиска Конфедерација на 28 октомври 1836 година. Како Врховен заштитник на конфедерацијата бил Андрес де Санта Крус, а на сојузните држави се задржале позициите претседател. Оваа конфедерација се распаднала на 25 август 1839.
Република Северно Перу (1836–1839)
Републиката постоела од 11 август 1836 до 25 август 1839.
Република Јужно Перу (1836–1839)
Републиката постоела од 17 март 1836 до 25 август 1839.
Данил Дубов
Данил Дмитриевич Дубов (роден на 18 април 1996) е руски шаховски велемајстор. Тој ја постигнал својата последна норма за титулата велемајстор на возраст од 14 години, 11 месеци и 14 дена во 2011 година. Тој е претходниот светски првак во брза фаза, освојувајќи го Светското првенство во брз шах што се одржа во Санкт Петербург од 26 до 28 декември 2018 година.
Стефан Нанов
Стефан Георгиев Нанов (родум од Маловиште, Битолско) бил емигрантски деец и активист на ВМРО (Обединета), Македонец по националност. Својата национална дејност ја започнува во 1928 година кога го заменува Евтим Спространов како член на Извршниот комитет на Сојузот на македонските емигрантски организации. Преку извори во сојузот дознава за организацијата и се приклучува на ВМРО (Обединета). Таму застанува на функцијата Секретар на 1-ви реон во Софија, а потоа со самото основање и главен уредник на весникот Обединист. Како член на организацијата, во 1936 година во Судскиот процес против ВМРО (Обединета) е осуден на казна затвор од 5 години и глоба од 50.000 лева. Во периодот од 1945 до 1947 година е член на Македонскиот научен институт.
Данил Дубов
2006 година
Дубов освоил две медали на Европското првенство во шах за младинци: бронза во 2006 година, во дивизијата У-10 и сребро во 2008 година, на У-12.
2009 година
Во 2009 година го освои „Младите ѕвезди на светот“ - спомен за Вања Сомов во Кириши. Истата година играл за рускиот тим кој го освоиле златниот медал на Светската младинска олимпијада до 16 години.
Тој победил во руските натпревари за брз и блиц шах до 16 години во 2009 година.
Забележителни игри
Дубов успеал да матира во 13 потези, во игра каде што црниот крал на неговиот противник се движи низ целата табла, за потоа да биде матиран на а3.
Дубов игра нов гамбит на отворањето, а потоа ја жртвува својата кралица за да симне кандидат за светски шампион. Играта била прославена како „најдобрата на годината“ од коментатори како GothamChess и Agadmator.
Личен живот
Данил научил шах на 6-годишна возраст. Дедото на Данил Дубов е Едуард Дубов (1938–2018), меѓународен арбитер на шах и математичар.
Мелисинска киселина
Мелисинска киселина (или триаконтаноинска киселина) — органско соединение со формула CH3(CH2)28CO2H. Спаѓа во групата на заситени масни киселини со многу долги ланци. По облик е бела и цврста, растворлива во органски растворувачи. Мелисинската киселина го добила името по грчкиот збор мелиса (μέλισσα) што значи „пчела“, бидејќи природно се среќава во пчелиниот восок.
Добивање
n-триаконтаноинската киселина е добиена по вештачки пат од Блајберг и Улрих (1931) и Г. М. Робинсон.
Самосоставување
Триаконтаноинската киселина и триаконтанмидот (CH3(CH2)28-CONH2) можат да се самосостават.
Кондородон
Кондордонот, на латински Condorodon, е род на изумрени цицачи од формацијата Кањадон Асфалто во периодот средната јура во басенот Кањадон Алсфалто во Патагонија, Аргентина, Јужна Америка. Видот на типот е C. spanios, опишан од Гаетано и Ругиер во 2012 година.
Класификација
Еден од само двете познати јужноамерикански еутриконодонти, кондородонот се разликува од малку постариот вид аргентоконодон, роднина на волатицотериум, во морфологијата на забите кои се во облик на катници. Тој е тесно поврзан со амфилостерскиот тендагуродон од периодот доцна јура од формацијата Тендагуру во Танзанија, Африка.
Пурпурната долина (филм од 1954)
Пурпурната долина (англиски: The Purple Plain) - британски филм од 1954 година, во режија на Роберт Париш, според сценариото на Ерик Амблер засновано врз истоимениот роман на Х. Е. Бејтс. Главните улоги ги толкуваат: Грегори Пек, Бернард Ли и Вин Мин Тан. Филмот бил номиниран за наградите на БАФТА во две категории.
Содржина
Откако неговата жена загинува за време на германското бомбардирање на Лондон, канадскиот воен пилот Форестер (го игра Пек), кој учествува во воениет дејства во Бурма, се претвора во машина за убивање и воопшто не се грижи за својот живот. При еден рутински лет, моторот на неговиот авион се запалува, па Форестер и екипажот мора де слетаат на територијата што ја контролира јапонската војска. Тогаш, тие почнуваат очајна борба за своите животи...
Плоски
Плоски — село во Општина Свети Врач, Пиринска Македонија, во југозападниот дел на Бугарија.
Географија и местоположба
Селото Плоски се наоѓа во западните падини на Пирин Планина, оддалечено 6 километри од главниот пат E79 и на 16 километри од општинскиот центар Свети Врач, на 62 километри од Горна Џумаја и на 155 километри од главниот град Софија. Сместено е на надморска височина од 544 метри.
Историја
Во близина на селото пронајдени се остатоци од тракиско и римско време, но и од средновековниот период. Подоцна за време на Отоманското Царство селото станува турски чифлик.
Според статистиката на Васил К’нчов („Македонија. Етнографија и статистика“) во 1900 година селото имало 1.340 жители, од кои 750 Турци, 400 Македонци, 190 Роми.
По Балканските војни во Плоски се населуваат Македонци - бежанци од Егенсја Македонија и од областа Каршијак во Пиринска Македонија - главно од селата Игралиште, Махалата, Палат.
Во 1914 година на највисоката точка во селото е изградена црквата „Успение на Пресвета Богородица“.
Демографија
Според пописот од 2011 година, во селото живееле 631 жител.
На табелата е прикажан националниот состав на населението во селото: На табелата е прикажан бројот на населението во Плоски за периодот 1934-2011:
Автопат (Демир Капија)
Автопат — археолошко наоѓалиште кај гратчето Демир Капија. Претставува храм од раноантичкото и римското време.
Се наоѓа северозападно од Демир Капија, покрај железничката пруга Скопје-Гевгелија, поточно на клучката каде автопатот А1 се вкрстува со регионалните патишта Р29171 и Р2137.
При патните работи биле откриени остатоци од помала градба. Во неа, на простор од се најдени релјефи, статуети, фрагменти од керамика и друго.